open-index/open-wikipedia-markdown huggingface dataset:
Michael Obafemi

**Maiklas Obafemis** (*Michael Oluwadurotimi Obafemi*; 2001 m. vasario 11 d.) – Airijos futbolininkas, puolėjas. Atstovavo Airijos jaunimo rinktinėms, bei nacionalinei rinktinei.

## Karjera
Gimė Airijoje, tačiau nigeriečių kilmės. Priklausė įvairių klubų jaunimo ekipoms Airijoje ir Anglijoje.

Karjerą pradėjo „Southampton“ klube (Anglija), kurio jaunimo komandoje treniravosi. 

2021–2023 m. priklausė Swansea City (Velsas). 2021 m. rugpjūčio 31 d. sudaryta trejų metų trukmės sutartis. Nuomos pagrindais perleistas Burnley. 

Nuo 2023 m. sausio 29 d. priklausė Burnley. 2024 m. sausio 24 d. iki sezono pabaigos paskolintas Milwall klubui.

## Rinktinė
Kitados kviestas į Airijos U-19 bei U-21 jaunimo rinktines. O 2018 m. lapkričio 19 d. debiutavo Airijos nacionalinėje rinktinėje rungtynėse prieš Daniją. Iki 2022 m. vasaros į rinktinę nebekvietsas.

## Išnašos

## Nuorodos
* 
* 
* Globalsportsarchive
Evan Ferguson

**Evanas Fergusonas** (*Evan Ferguson*; 2004 m. spalio 19 d.) – Airijos futbolininkas, puolėjas. Atstovavo Airijos jaunimo rinktinėms, bei nacionalinei rinktinei.

## Karjera
Priklausė St. Kevin's Boys ir Bohemian klubų jaunimo ekipoms.

Karjerą pradėjo „Bohemian“ klube (Airija), kurio jaunimo komandoje treniravosi. 

2021 m. sausio mėn. pasirašė sutartį su Brighton & Hove Albion (Anglija).

2025 m. vasario 3 d. paskelbta, kad futbolininkas nuomos pagrindais perleidžiamas Premier League rungtyniaujančiam West Ham United iki 2024–2025 m. sezono pabaigos.

2025 m. liepos 23 d. paskelbta, kad nuomos pagrindais išnuomotas Serie A rungtyniaujančiam Roma.

## Rinktinė
Kitados kviestas į Airijos U-15, U-17 bei U-21 jaunimo rinktines. O 2022 m. lapkričio 11 d. debiutavo Airijos nacionalinėje rinktinėje rungtynėse prieš Norvegiją.

2023 m. kovo 23 d. pelnė pirmąjį įvartį atstovaudamas rinktinei draugiškose rungtynėse prieš Latviją. Airiai nugalėjo varžovus rezultatu 3-2.

## Išnašos

## Nuorodos
* 
* 
* Globalsportsarchive
Kaimelio dvaras

**Kaimelio dvaras** – dvaras, esantis Kaimelio kaime, Kidulių sen. (Šakių rajone), kairiajame Nemuno krante.

Iki šių dienų išlikę: dvaro rūmai, ledainė, balandinė, ūkinis pastatas. Palyginimui, 1934 m. Kaimelio dvaro sodyboje buvo 18 pastatų.

Manoma, kad Kaimelio dvaras pastatytas 1685 m., jo savininkas Žemaitijos vyskupas, Jonas Jeronimas Krišpinas Kiršenšteinas. Kaimelio dvaras įkurtas kaip Kidulių dvaro palivarkas. Kaimelio dvaras nuo Kidulių dvaro atsiskyrė 1787 m. teritoriją valdant Ignotui Potockiui. Iki šių dienų išlikę senieji raudonų plytų rūsiai iš Jono Jeronimo Krišpino Kiršenšteino laikų.

Po trečiojo Abiejų Tautų Respublikos padalinimo, 1797 m. Užnemunė atiteko Prūsijai.

1808 m. nustatyta riba Nemuno upe tarp carinės Rusijos ir Varšuvos kunigaikštystės. Žemėlapyje tarp palei Nemuną išsidėsčiusių gyvenviečių, dvarų, pažymėtas ir Kaimelis. Kaimelio vietovė tankiau užstatyta ir didesnė nei Kidulių. Žemėlapyje nurodomas Kaimelio pavadinimas **Keymehlen**.

Iš 1828 m. Kaimelio dvaro inventorinio aprašymo, matyti, kad Kaimelio dvaro rūmai buvo dviejų aukštų. Pirmojo aukšto langai ir durys su grotomis, o antrajame aukšte reprezentacinės bei gyvenamosios patalpos su dideliais langais. Aprašomos puošnios ir spalvingos koklinės krosnys, dviverės durys tarp kambarių, britiškos spynos, kietmedžio parketo grindys ir dekoruotos lubos.

1853 m. rugsėjo 19 d. pirkimo-pardavimo sutartimi apgriuvusį Kaimelio dvarą ir jo teritoriją iš Benedikto Tiškevičiaus nupirko Šilgalių dvarininkas Simonas Povilaitis (Szyman Pawlowski). 

1866 m. ant senojo dvaro pamatų pastatyti nauji neoklasicistinio stiliaus vieno aukšto su mansarda rūmai. Jie išlikę iki šių dienų.

## Išnašos
Madango provincija

**Madango provincija** () – provincija Papua Naujojoje Gvinėjoje, šiaurinėje šalies dalyje. Administracinis centras – Madangas.

## Geografija
Provincija apima Bismarko jūros pakrantę aplink Astroliabijos įlanką, keletą vulkaninių salų (Long Ailandą, Karkarą, Bagabagą, Manamą), su veikiančiais ugnikalniais. Naujosios Gvinėjos salos dalis provincijoje kalnuota. Pagrindinės upės – Ramu, Sogeramas, Gogolas.

## Administracinis suskirstymas
Provincija skirstoma į 6 rajonus:

* Bogijos rajonas (adm. centras – Bogija)
* Madango rajonas (Madangas)
* Vidurinės Ramu rajonas (Simbajus)
* Rajaus Kranto rajonas (Saidoras)
* Sumkaro rajonas (Kinimas, Karkaro s.)
* Usino Bundžio rajonas (Usinas)

## Šaltiniai
Morobės provincija

**Morobės provincija** () – provincija Papua Naujojoje Gvinėjoje, šiaurės rytinėje šalies dalyje. Administracinis centras – Laė.

## Geografija
Provincija apima Hjuono pusiasalį, teritorijas aplink Hjuono įlanką, salas prie Vitiazio sąsiaurio (Umbojų, Tolokivą, Sakarą). Naujosios Gvinėjos dalis daugiausia kalnuota – Oveno Stenlio kalnai, Raulinsono kalnagūbris, Kromvelio kalnai ir kt. Salose yra aktyvių ugnikalnių. Pagrindinės upės – Markamas, Varija.

## Administracinis suskirstymas
Provincija skirstoma į 9 rajonus:

* Bulolo rajonas (adm. centras – Bulolas)
* Finšhafeno rajonas (Finšhafenas)
* Hjuono rajonas (Salamaua)
* Kabvumo rajonas (Kabvumas)
* Laės rajonas (Laė)
* Markamo rajonas (Kajapitas)
* Menjamjos rajonas (Menjamja)
* Navaės rajonas (Boana)
* Tavės-Siasio rajonas (Sialumas)

## Šaltiniai
Manuso provincija

**Manuso provincija** () – provincija Papua Naujojoje Gvinėjoje, šiaurinėje šalies dalyje. Administracinis centras – Lorengau.

## Geografija
Tai mažiausia pagal plotą ir gyventojų skaičių Papua Naujosios Gvinėjos provincija. Ji apima visas Admiraliteto salas (Manusas, Rambutjas, Lou, Baluanas, Tongas ir kt.), taip pat Bismarko salyno Vakarinių salų grupę (Vuvulu, Aua ir kt.). Manuso sala kalnuota (iki 718 m), kitos salos – daugiausia neaukšti ugnikalnių kūgiai arba koralinės salos.

## Administracinis suskirstymas
Provincija skirstoma į 1 rajoną:

* Manuso rajonas (adm. centras – Lorengau)

## Šaltiniai
Helos provincija

**Helos provincija** () – provincija Papua Naujojoje Gvinėjoje, centrinėje šalies dalyje. Administracinis centras – Taris.

Provincija sudaryta 2012 m. iš dalies Pietų Aukštumų provincijos.

## Geografija
Provincija įsikūrusi Naujosios Gvinėjos centriniame kalnagūbryje. Pagrindinės upės – Tagalis, Vara Vagė, Lagaipas.

## Administracinis suskirstymas
Provincija skirstoma į 4 rajonus:

* Magarimos rajonas (adm. centras – Magarima)
* Hulia Komo rajonas (Hulia Komas)
* Korobos-Kopiago rajonas (Koroba)
* Tario-Porio rajonas (Taris)

## Šaltiniai
Sagresas

**Sagrešas** arba **Sagresas, Sagrišas** () – miestelis pačiuose Portugalijos pietvakariuose, Algarvėje, Faro apskrityje, Vila do Bispo savivaldybėje. Įsikūręs 25 km į pietvakarius nuo Lagošo, prie Sagrešo kyšulio, išsišaunančio į Atlanto vandenyną. Tolėliau vakaruose yra ir Šv. Vincento kyšulys. Į miestelį veda kelias iš Vila do Bispo. Yra žvejybinis uostas.

Sagrešo pakrantę sudaro 100–200 m statūs skardžiai. Sagrešo kyšulyje yra XV a. tvirtovė, pastatyta Henriko Jūrininko nurodymu. Šv. Vincento ir Sagrešo kyšuliuose stovi švyturiai.

## Istorija
Sagrešo kyšulys nuo seno garsėjo kaip šventvietė (pavadinimas kildinamas iš  „šventasis kyšulys“). Gyvenvietė pradėjo kurtis XV a., sulig tvirtovės ir spėjamos jūreivių mokyklos įkūrimu. Tuo metu vieta vadinta *Vila do Infante* – „princo miestu“. Sagrešas buvo svarbus taškas, iš kurio Henrikas Jūrininkas planavo portugalų jūreivių žygius į vandenyną. 1519 m. sudaryta Sagrešo parapija. 1587 m. fortą sugriovė anglų piratas Frensis Dreikas.

1988 m. tapo miesteliu.


Fortaleza de Sagres (52652369752).jpg|Sagrešo kyšulys
Fortaleza de Sagres - Portugal (48644608616).jpg|Fortas
Statue of Henry the Navigator in Sagres 02.JPG|Paminklas Henrikui Jūrininkui
Porto de Pesca de Sagres - Portugal (50137026767).jpg|Uostas


## Šaltiniai

## Nuorodos
* Audringas vandenynas ties Sagrešo kyšuliu
Mindaugas Lingė

**Mindaugas Lingė** (g. 1981 m. lapkričio 18 d. Rietave) – Lietuvos politikas, 2020–2024 m. ir 2024–2028 m. Seimo narys.

## Biografija
M. Lingė 2000 m. baigė Rietavo „Aušros“ katalikišką vidurinę mokyklą. 2007 m. Vilniaus universitete baigė socialinio darbo studijas.

2006 m. tapo prezidento Valdo Adamkaus patarėju.

Nuo 2009 iki 2019 m. buvo Dalios Grybauskaitės patarėju vidaus politikos klausimais.

2019–2020 m. dėstė Vilniaus universiteto Tarptautinių santykių ir politikos mokslų institute.

2020 m. su TS-LKD buvo išrinktas į LR Seimą Šeškinės–Šnipiškių (Nr. 6) apygardoje. 2022 m. gruodžio 21 d. tapo Lietuvos Respublikos Biudžeto ir finansų komiteto pirmininku.

2024 m. Šeškinės–Šnipiškių apygardoje išrinktas į Seimą antrai kadencijai.

## Šaltiniai

## Nuorodos
* Politiko paskyra
Center Point Road

**Center Point Road** – ketvirtasis amerikiečių kantri atlikėjo Thomas Rhett studijinis albumas, išleistas 2019 m. gegužės 31 d. Jam pristatyti išleisti trys singlai: „Look What God Gave Her“, „Remember You Young“ ir „Beer Can't Fix“.

Albumas susilaukė daugiausia teigiamų kritikų įvertinimų ir buvo komerciškai sėkmingas. Per pirmąją savaitę JAV parduota per 76 tūkstančiai kopijų ir jis debiutavo pirmojoje „Billboard 200“ reitingo vietoje, tampant antruoju atlikėjo įrašu, pasiekusiu šią viršūnę. 2020 m. gegužės mėnesio duomenimis, JAV parduota per pusę milijono kopijų ir „Center Point Road“ yra tapęs auksiniu.

2020 m. vykusiuose „Grammy“ apdovanojimuose albumas nominuotas geriausio kantri albumo kategorijoje.

## Dainų sąrašas

## Kūrybinė grupė

* Thomas Rhett – vokalas, pritariamasis vokalas
* Dave Cohen – klavišiniai
* Charlie Judge – klavišiniai, violončelė 
* Julian Bunetta – klavišiniai, elektronikos programavimas, elektrinė gitara, būgnai, pritariamasis vokalas
* Matt Dragstrem – elektronikos programavimas, pritariamasis vokalas
* Jesse Frasure – elektronikos programavimas, pritariamasis vokalas
* David Huff – elektronikos programavimas
* Zach Skelton – elektronikos programavimas
* The Stereotypes – elektronikos programavimas
* Cleve Wilson – elektronikos programavimas
* Tyler Chiarelli – elektrinė gitara
* Brandon Day – elektrinė gitara
* Dann Huff – elektrinė gitara
* John Ryan – elektrinė gitara, pritariamasis vokalas
* Derek Wells – elektrinė gitara
* Ilya Toshinsky – akustinė gitara
* Jimmie Lee Sloas – bosinė gitara
* Chris Kimmerer – būgnai
* Randy Leago – baritoninis saksofonas
* Jim Hoke – tenoro saksofonas, pučiamųjų instrumentų aranžuotės
* Barry Green – trombonas
* Mike Haynes – trimitas
* Kasey Akins – pritariamasis vokalas
* Lauren Akins – pritariamasis vokalas
* Bob Bailey – pritariamasis vokalas
* Jamar Carter – pritariamasis vokalas
* Everett Drake – pritariamasis vokalas
* Kim Fleming – pritariamasis vokalas
* Vicki Hampton – pritariamasis vokalas
* Michael Hardy – pritariamasis vokalas
* Ashley Gorley – pritariamasis vokalas
* Kyla Jade – pritariamasis vokalas
* Macy Page – pritariamasis vokalas
* Josh Reedy – pritariamasis vokalas
* Jason Kyle Saetveit – pritariamasis vokalas
* Ryan Tedder – pritariamasis vokalas
* Russell Terrell – pritariamasis vokalas
* Amy Wadge – pritariamasis vokalas
* Kelsea Ballerini – vokalas 
* Little Big Town – pritariamasis vokalas 
* Jon Pardi – vokalas 

## Išnašos
FC Maia

**Maia** – Portugalijos futbolo klubas iš Majos. Namų rungtynes žaidė *José Vieira de Carvalho* vardo stadione ().

## Istorija
Klubas įkurtas 1954 m. Ilgus metus klubas žaidė žemesniuose divizionuose. Nuo 2000–2001 m. rungtyniavo Pirmajame divizione (Liga de Honra). Debiutantai iškovojo ketvirtą vietą. 2005–2006 m. sezone liko tarp prasčiausių komandų ir iškrito į žemesnį divizioną. 2006–207 m. sezone Antrajame divizione Šiaurė grupėje liko tarp prasčiausių ir iškrito į žemesnę pakopą.

## Spalvinė gama

## Apranga
;Sportinės aprangos pokyčiai:
* Namuose žaidė tradicine apranga. 

## Pasiekimai
; Liga de Honra
* 2000–2001 m. pasiekta 4 vieta

## Garsesni žaidėjai
; Portugalai
* Fernando Aguiar
* Rogério Matias
* José Nunes
* Paulo Jorge
* Ricardo Nascimento
* Hélder Rosário
* Carlos Secretário
* Tonanha 
; Užsieniečiai
* Jairson Semedo

## Išnašos

## Nuorodos
* [ Oficiali klubo svetainė]
* Transfermarkt
* Globalsportsarchive
Igor (albumas)

**Igor** – penktasis amerikiečių reperio ir įrašų prodiuserio Tyler, the Creator studijinis albumas, išleistas 2019 m. gegužės 17 d. Jam pristatyti išleistas singlas „Earfquake“, o dainas kartu atlieka tokie atlikėjai, kaip Playboi Carti, Lil Uzi Vert ir Kanye West.

Albumas susilaukė teigiamų kritikų įvertinimų ir buvo komerciškai sėkmingas visame pasaulyje. Per pirmąją savaitę JAV parduota per 165 tūkstančiai kopijų ir jis debiutavo pirmojoje „Billboard 200“ reitingo vietoje, tampant pirmuoju atlikėjo įrašu, pasiekusiu šią viršūnę. 2023 m. liepos mėnesio duomenimis, JAV parduota per du milijonai įrašo kopijų ir jis tapęs dukart platininiu. „Igor“ taip pat pasiekė aukštas daugelio kitų šalių reitingų vietas, tarp jų – ir ketvirtąją Jungtinėje Karalystėje ir pirmąją Lietuvoje.

2020 m. vykusiuose „Grammy“ apdovanojimuose „Igor“ laimėjo metų repo albumo apdovanojimą.

## Dainų sąrašas
Visas dainas parašė ir prodiusavo Tyler, the Creator (Tyler Okonma), išskyrus, kur išskirta.

## Kūrybinė grupė
**Muzikantai**
 
* Tyler Okonma – vokalas, prodiusavimas, aranžuotės
* Lil Uzi Vert – vokalas 
* Playboi Carti – repavimas 
* Solange – vokalas , pritariamasis vokalas 
* Jerrod Carmichael – vokalas , pritariamasis vokalas 
* Kanye West – repavimas 
* Anthony Evans – pritariamasis vokalas 
* Amanda Brown – pritariamasis vokalas 
* Tiffany Stevenson – pritariamasis vokalas 
* Charlie Wilson – pritariamasis vokalas 
* Jessy Wilson – pritariamasis vokalas 
* Ryan Beatty – pritariamasis vokalas 
* Santigold – pritariamasis vokalas 
* CeeLo Green – pritariamasis vokalas 
* La Roux – pritariamasis vokalas 
* Pharrell Williams – pritariamasis vokalas 
* Slowthai – pritariamasis vokalas 
* Kevin Kendricks – klavišiniai , papildomi klavišiniai , varpeliai 
* Jack White

**Techninis personalas**
 
* Vic Wainstein – įrašymas 
* Tyler Okonma – įrašymas 
* Kingston Callaway – įrašymas 
* John Armstrong – įrašymo pagalba 
* Ben Fletcher – įrašymo pagalba 
* Rob Bisel – įrašymo pagalba 
* Ashley Jacobson – įrašymo pagalba 
* Thomas Cullison – įrašymo pagalba 
* Josh Sellers – įrašymo pagalba 
* Derrick Jenner – įrašymo pagalba 
* Neal H Pogue – garso suvedimas
* Zachary Acosta – garso suvedimo pagalba
* MeMiceElfani – garso suvedimo pagalba
* Mike Bozzi – garso dizainas

## Išnašos
Andrius Vyšniauskas

**Andrius Vyšniauskas** (g. 1989 m. gruodžio 9 d. Marijampolėje) – Lietuvos politikas.

## Biografija
2006 m. baigė Marijampolės 6-oji vidurinę mokyklą.

2010 m. baigė Vytauto Didžiojo universiteto politikos mokslų bakalauro studijas, o 2012 m. – politikos magistrą Vilniaus universiteto Tarptautinių santykių ir politikos mokslų institute.

2011–2012 m. buvo Ministro Pirmininko padėjėjas jaunimo politikai ir ryšiams su visuomene. Iki 2018 m. dirbo Seimo kanceliarijoje, buvo Seimo opozicijos lyderio padėjėjas.

2015–2020 m. buvo Marijampolės savivaldybės tarybos narys, dirbo Antikorupcijos komisijos pirmininko pareigose.

2020–2024 m. Seimo narys. 2020–2024 m. Tėvynės sąjungos-Lietuvos krikščionių demokratų frakcijos seniūno pavaduotojas, 2024 m. – seniūnas.

### Skandalas dėl savivaldybės tarybos nario reprezentacinių lėšų
2024 m. rugpjūčio 1 d. Generalinė prokurorė Nida Grunskienė kreipėsi į Lietuvos Respublikos Seimą dėl Seimo nario Andriaus Vyšniausko teisinės neliečiamybės panaikinimo. Pasak N. Grunskienės, yra duomenų apie 19 atvejų, kai buvo galimai suklastoti ir Marijampolės savivaldybės administracijai pateikti dokumentai, kuriuose įrašyti tikrovės neatitinkantys duomenys apie A. Vyšniausko, kaip tarybos nario, patirtas išlaidas. Iškart po to, Andrius Vyšniauskas sustabdė narystę partijoje, pasitraukė iš frakcijos Seime seniūno bei Teisės ir teisėtvarkos komiteto nario pareigų. TS-LKD prezidiumas, politiką išbraukė iš rinkimų sąrašo, tačiau A. Vyšniauskas dalyvavo rinkimuose vienmandatėje Marijampolės apygardoje.. A. Vyšniauskas nebuvo perrinktas.

## Šaltiniai

## Nuorodos
*Politiko paskyra
Confessions of a Dangerous Mind

**Confessions of a Dangerous Mind** – penktasis amerikiečių reperio Logic studijinis albumas, išleistas 2019 m. gegužės 10 d. Jam pristatyti išleisti trys singlai: „Keanu Reeves“, „Confessions of a Dangerous Mind“ ir „Homicide“, o dainas kartu atlieka tokie atlikėjai, kaip Eminem, Wiz Khalifa ir Will Smith.

Nepaisant vidutiniškų kritikų įvertinimų, albumas buvo komerciškai sėkmingas visame pasaulyje. Per pirmąją savaitę JAV parduota per 80 tūkstančių kopijų ir jis debiutavo pirmojoje „Billboard 200“ reitingo vietoje, tampant trečiuoju atlikėjo įrašu, pasiekusiu šią viršūnę. 2021 m. liepos mėnesio duomenimis, JAV parduota per pusę milijono įrašo kopijų ir jis tapęs auksiniu. „Confessions of a Dangerous Mind“ taip pat pasiekė aukštas daugelio kitų reitingų vietas, tarp jų – ir antrąją vietą Lietuvoje bei dvyliktąją Jungtinėje Karalystėje.

## Dainų sąrašas

## Išnašos
When We All Fall Asleep, Where Do We Go?

**When We All Fall Asleep, Where Do We Go?** – debiutinis amerikiečių atlikėjos ir dainų autorės Billie Eilish studijinis albumas, išleistas 2019 m. kovo 29 d. Jam pristatyti išleisti septyni singlai: „You Should See Me in a Crown“, „When the Party's Over“, „Bury a Friend“, „Wish You Were Gay“, „Bad Guy“, „All the Good Girls Go to Hell“ ir „Ilomilo“.

Albumas susilaukė teigiamų kritikų įvertinimų ir buvo komerciškai sėkmingas visame pasaulyje. Per pirmąją savaitę JAV parduota per 313 tūkstančių kopijų, debiutuojant pirmojoje „Billboard 200“ reitingo vietoje ir tampant pirmuoju atlikėjos įrašu, pasiekusiu šią viršūnę. 2021 m. birželio mėnesio duomenimis, JAV parduota per keturis milijonų kopijų ir įrašas tapęs platininiu. „When We All Fall Asleep, Where Do We Go?“ taip pat pasiekė aukštas daugelio kitų šalių reitingų vietas, tarp jų – ir pirmąsias vietas Jungtinėje Karalystėje ir Lietuvoje.

2020 m. vykusiuose „Grammy“ apdovanojimuose albumas laimėjo apdovanojimus metų albumo ir geriausio vokalinio pop albumo kategorijose, o daina „Bad Guy“ – metų dainos ir metų įrašo, taip pat buvo nominuota geriausio solinio pop atlikimo kategorijoje.

## Dainų sąrašas

## Kūrybinė grupė
* Billie Eilish – vokalas, dainų autorė (1–6, 8, 10–14), papildomas prodiusavimas (2)
* Finneas – prodiusavimas, dainų autorius
* Rob Kinelski – garso suvedimas
* John Greenham – garso dizainas

## Išnašos
Winston Duke

**Vinstonas Diukas** (, g. ) – JAV aktorius iš Trinidado ir Tobago.

2018 m. debiutavo pilnametražiame filme „Juodoji pantera“ ir savo vaidmenį atliko dar trijuose filmuose, įskaitant tęsinį „Juodoji pantera: Vakanda amžiams“.

## Biografija
V. Diukas pradėjo vaidinti teatro spektakliuose, kol 2014 m. gavo vaidmenį kriminaliniame seriale „Judantis objektas“. Studijuodamas Jeilio universitete susidraugavo su kolega aktore ir „Oskaro“ laureate Lupita Nyong'o, su kuria vėliau vaidino filmuose „Juodoji pantera“ ir „Mes“. Šiuo laikotarpiu atliko nedidelius vaidmenis televizijos serialuose, pavyzdžiui, „Įstatymas ir tvarka. Specialiųjų tyrimų skyrius“ ir „Moderni šeima“.

2016 m. rugsėjį Diukas gavo M’Baku vaidmenį būsimame „Marvel Studios“ filme „Juodoji pantera“. Vėliau pakartojo savo vaidmenį filmuose „Keršytojai: Begalybės karas“ (2018 m.) ir „Keršytojai: Pabaiga“ (2019 m.). Wesley Morris iš „The New York Times“ pavadino jo pasirodymą filme „Juodoji pantera“ vienu geriausių 2018 m., apibūdindamas jį kaip „juokingą, begėdišką [ir] įspūdingą“.

2019 m. aktorius pasirodė siaubo filme „Mes“, kurį režisavo Jordan Peele. 2020 m. vaidino Edson Oda režisuotame filme „Devynios dienos“, kur atliko vadybininko, apklausiančio negimusias sielas ir atrenkančio jas gyventi Žemėje, vaidmenį. 2020 m. kovo mėn. jis kartu su Mark Wahlberg suvaidino „Netflix“ trileryje „Slaptasis Spenseris“.

2022 m. Diukas pakartojo M’Baku vaidmenį filme „Juodoji pantera: Vakanda amžiams“.

2024 m. suvaidino veiksmo komedijoje „Kaskadininkas“.

## Filmografija

### Filmai

### Televizija

## Asmeninis gyvenimas
2023 m. įgijo Ruandos pilietybę.

## Išnašos
Kendrick Nunn

**Kendrikas Melvinas Nanas** (*Kendrick Melvin Nunn*, g. 1995 m. rugpjūčio 3 d.) – Jungtinių Amerikos Valstijų krepšininkas, rungtyniaujantis įžaidėju.

## Pradžia
Gimė Čikagoje. Ten lankė *Simeon Career* akademiją, 2013–2016 m. buvo Ilinojaus universiteto „Fighting Illini“, 2017–2018 m. – Oklando universiteto „Golden Grizzlies“ žaidėjas.

## Profesionalaus krepšininko karjera
2018 m. NBA naujokų biržoje nepašauktas, vėliau sudarė dalinį kontraktą su „Golden State Warriors“, bet išsiųstas tobulėti į dublerių komandą Santa Kruso „Warrios“ besivaržanti NBA G lygoje.

### Majamio „Heat“ (2019–2021)
2019–2021 m, K. Nanas perėjo į Majamio „Heat“, kur vidutiniškai pelnydavo 14–16 per rungtynes (atkrintamosiose – po 6–10). Buvo vienas geriausių naujokų biržoje nepakviestų lygos žaidėjų, išrinktas į sezono naujokų simbolinę komandą.

### Los Andželo „Lakers“ (2021–2023)
2021 m. Rugpjūčio 6 d. Pasirašė 2 metų trukmės, 10 milijonų dolerių vertės sutartį su Los Andželo „Lakers“. Spalio 21 d. ir sausio 17 d. treniruočių metu patyrė sunkias traumas, dėl ko nežaidė nė vienerių 2021–2022 sezono rungtynių. 

### Vašingtono „Wizards“ (2023)
2023 m. Sausio 23 d. „Lakers“ išsiuntė Naną į Vašingtono „Wizards“ už Rui Hachimurą ir 3 antrojo rato šaukimus.

### Atėnų „Panathinaikos“ (2024-)
2023 m. spalio 31 d. K. Nanas pasirašė sutartį Atėnų „Panathinaikos“ . Ten netruko tapti vienu komandos lyderių ir vienu rezultatyviausių Eurolygos žaidėjų, padėdamas Atėnų klubui po 12 metų pertraukos grįžti į finalo ketvertą, ir laimėti Eurolygą. 2024 m. Gegužės 7 d. pratęsė kontraktą dar 2 metams.

## Rinktinė
K. Nanas buvo JAV jaunimo rinktinių žaidėjas. Laimėjo U-16 Amerikos čempionatą Meksikoje ir U-17 pasaulio čempionatą Lietuvoje.

## Pasiekimai
* Eurolyga: 2024 m.
* Graikijos krepšinio lyga: 2024 m.
* Graikijos krepšinio taurė: 2025, 2026 m.
* U-16 Amerikos čempionatas: 2011 m.
* U-17 pasaulio čempionatas: 2012 m.
* Horizon metų krepšininkas. 2018 m.
* NBA I-ojo „Naujokų simbolinio penketo“ narys 2020 m.
* NBA Metų naujokas 2020 m.
* Eurolygos I-ojo „Simbolinio penketo“ narys. 2024, 2025 m.
* Alfonso Fordo apdovanojimas: 2025 m.
* Eurolygos MVP: 2025 m.

## Šaltiniai
Kazimiero Būgos premija

**Kazimiero Būgos premija** – už vertingiausius individualius ar kolektyvinius kalbotyros darbus kalbininkams Lietuvos mokslų akademijos skiriama vardinė premija, įsteigta 1994 m. ir pavadinta įžymaus lietuvių kalbininko Kazimiero Būgos garbei. Konkurso keliu premija skiriama periodiškai, dažniausiai kas 5-erius m. Konkurse gali dalyvauti kalbininkai mokslininkai, tyrėjai, aukštųjų mokyklų dėstytojai. Kandidatus teikia mokslo ir studijų įstaigų senatai, mokslo tarybos, Lietuvos mokslų akademijos mokslų skyriai ir jos nariai. Laureatas išrenkamas Lietuvos mokslų akademijos komisijos, kurios narius siūlo akademijos Humanitarinių ir socialinių mokslų skyrius, o patvirtina akademijos prezidiumas.

## Laureatai
Kazimiero Būgos premija apdovanoti šie kalbininkai:

## Išnašos
Father of the Bride

**Father of the Bride** – ketvirtasis amerikiečių indie rock grupės „Vampire Weekend“ studijinis albumas, išleistas 2019 m. gegužės 3 d. Tai – pirmasis grupės darbas per beveik šešerius metus, nuo 2013 m. išleisto „Modern Vampires of the City“, taip pat pirmasis nuo multiinstrumentalisto Rostam Batmanglij išėjimo iš grupės. Albumui pristatyti išleisti šeši singlai: „Harmony Hall“, „2021“, „Sunflower“, „Big Blue“, „This Life“ ir „Unbearably White“.

Albumas susilaukė teigiamų kritikų įvertinimų ir buvo komerciškai sėkmingas. Per pirmąją savaitę JAV parduota per 138 tūkstančiai kopijų ir jis debiutavo pirmojoje „Billboard 200“ reitingo vietoje, tampant trečiuoju grupės įrašu, pasiekusiu šią viršūnę. 2024 m. kovo mėnesio duomenimis, JAV parduota per pusę milijono įrašo kopijų ir jis tapęs auksiniu.

2020 m. vykusiuose „Grammy“ apdovanojimuose albumas laimėjo apdovanojimą už geriausią alternatyviosios muzikos albumą, taip pat buvo nominuotas metų albumo kategorijoje, o daina „Harmony Hall“ – geriausios roko dainos.

## Dainų sąrašas

## Kūrybinė grupė
**Muzikantai**

* Ezra Koenig – vokalas, gitara
* Rostam Batmanglij –&nbsp;dvylikastygė akustinė gitara 
* Matt Chamberlain –&nbsp;būgnai 
* Sam Gendel –&nbsp;saksofonas 
* Danielle Haim –&nbsp;vokalas , pritariamasis vokalas 
* Tommy King –&nbsp;pianinas 
* Steve Lacy – vokalas , pritariamasis vokalas , akustinė gitara 
* Jude Law – vokalas 
* Greg Leisz – elektrinė gitara , gitara 
* Jenny Lewis –&nbsp;vokalinė ištrauka 
* David Longstreth –&nbsp;pritariamasis vokalas , gitara 
* Jake Longstreth – gitara 
* Serena McKinney – smuikas 
* John Nixon –&nbsp;gitara 
* Ariel Rechtshaid –&nbsp;gitara 
* Buddy Ross –&nbsp;sintezatorius , elektrinis pianinas , pianinas , styginiai instrumentai , pritariamasis vokalas 

**Techninis personalas**

* Ariel Rechtshaid – garso inžinerija , garso suvedimas 
* Chris Kasych – garso inžinerija 
* John DeBold – garso inžinerija 
* Hiroya Takayama – garso inžinerija 
* Takemasa Kosaka – garso inžinerija 
* Dave Schiffman – garso inžinerija 
* P-Thugg (Patrick Gemayel) – garso inžinerija 
* Michael Harris – garso inžinerija 
* Buddy Ross – garso inžinerija , garso suvedimas 
* Shawn Everet – garso inžinerija , garso suvedimas 
* Rostam Batmanglij – garso inžinerija , garso suvedimas 
* Dalton Ricks – garso inžinerija 
* Nick Rowe – garso inžinerija 
* Jude Law –&nbsp;garso inžinerija 
* Manny Marroquin – garso suvedimas 
* Chris Galland – garso suvedimo inžinerija 
** Robin Florent – pagalba 
** Scott Desmarais – pagalba 
* Ezra Koenig – garso suvedimas 
* Emily Lazar – garso dizainas
** Chris Allgood – pagalba

**Dizainas**
* Nick Harwood – meninė kryptis
* Primo Kahn – viršelio dizainas
* Public-Library – viršelio dizainas
* Brendan Ratzlaff – iliustracijos

## Išnašos
Tartu oro uostas

**Tartu oro uostas** (IATA kodas: **TLL**, ICAO kodas: **EETN**) – antras pagal dydį Estijos oro uostas, esantis apie 10 km nuo Tartu miesto. Šalia oro uosto nutiestas E263 kelias Talinas–Luhama.

Oro uostas atidarytas 1946 m. gegužės 15 d. 1981 m. buvo pastatytas naujas terminalo pastatas, atnaujintas kilimo ir tūpimo takas. Nuo 2005 m. oro uostą valdo Talino oro uostas. 2009 m. kilimo ir tūpimo takas buvo pailgintas iki 1799 m.

2022 m. spalio mėnesį „Finnair“ sustabdė savo skrydžius iš Tartu ir šiame oro uoste nebeliko reguliarių komercinių skrydžių. 2024 m. kovą „Finnair“ atnaujino skrydžius iš Tartu į Helsinkį.

2024 m. balandžio 29 d. „Finnair“ mėnesiui sustabdė skrydžius į Tartu dėl GPS signalų trikdžių, kuriuos Estijos užsienio reikalų ministras pavadino Rusijos hibridine ataka. Tai padaryta, nes Tartu oro uoste lėktuvų nusileidimams naudojami tik GPS duomenys.

## Nuorodos
*Oficiali svetainė

## Šaltiniai
Nieko tokio... tai – valsas!

**Nieko tokio... tai valsas!** () – 1970 m. sukurta kriminalinė veiksmo komedija.

## Turinys

Seržas, trejus metus praleidęs kalėjime, paleidžiamas į laisvę, taip ir neprisipažinęs policijai, kur yra pavogti papuošalai. Laisvėje jo laukia kiek anksčiau iš kalėjimo paleistas bičiulis Mišelis, o taip pat gangsteriai bei policija. Seržas, įsitikinęs, kad už grotų atsidūrė dėka  jo žmonos Karlos, nori jai atkeršyti, nes pataroji dabar gyvena su gangsteriu grafu Vareze, taip pat trokštančiu gauti papuošalus. Seržas su Mišeliu pagrobia Karlą, tačiau po kurio laiko sutuoktiniai susitaiko ir, atsikratę Varezės gangsteriais, išsiruošia pasiimti paslėptų papuošalų bei su jais pasprukti į Belgiją.

## Pagrindiniai aktoriai
: *Aktorius – vaidmuo*
* Jean Yanne – Seržas
* Mireille Darc – Karla
* Michel Constantin – Mišelis
* Bernard Blier – komisaras 
* Nanni Loy – grafas Vareze 
* Venantino Venantini
* Jess Hahn
* Rufus

## Šaltiniai
Baikalo aplinkinis geležinkelis

**Baikalo aplinkinis geležinkelis** (, trump. *КБЖД*) – Rusijoje, Irkutsko srityje,
išlikusi istorinio geležinkelio atkarpa nuo Baikalo gyvenvietės uosto iki Kultuko kaimo. Trasa driekiasi kalnų supamo Baikalo ežero pietvakarių pakrante, pritaikyta turistų poreikiams. Inžinerinių konstrukcijų gausa šis geležinkelis unikalus Rusijoje. Jo tuneliai ir akmeninės galerijos išskirtiniai tuo, kad buvo pastatyti netipiškai ir nuo to laiko nerekonstruoti, išsaugant pirminį šimtmečio pradžios architektų ir inžinierių projektą. Paskelbtas Rusijos architektūros ir inžinerijos paminklu.

1902-1905 m. geležinkelio trasa tiesiogine prasme buvo iškalta uolose virš Baikalo ežero. 84 km kelio apima 424 inžinerinius statinius, įskaitant 39 tunelius, kurių bendras ilgis 8994 m, 47 akmenines galerijas ir 14 km atraminių sienų. XX a. pradžioje ši geležinkelio atkarpa buvo vadinama „Rusijos plieninio diržo auksine sagtimi“. 

Iki 1949 m. pagrindinė Transsibiro geležinkelio trasa ėjo per visą Baikalo aplinkinį geležinkelį, vėliau pastatytas tiesesnis ruožas nuo Irkutsko iki Sliudiankos, išsidėsčiusios ežero pietvakariniame smaigalyje. Pradėjus eksploatuoti dubliuotą ruožą per Olkos plynaukštę, linija Irkutskas-Baikalas-Sliudianka prarado savo ankstesnę reikšmę. Atkarpa nuo Irkutsko iki Baikalo stoties, einanti kairiuoju Angaros krantu, 1956 m. buvo išardyta, o 1958 m., pastačius Irkutsko hidroelektrinę, visiškai užtvindyta Irkutsko tvenkinio vandenimis. Taip atkarpa Baikalas–Sliudianka tapo aklikeliu. Kilometrai aplinkiniame geležinkelyje istoriškai skaičiuojami nuo Irkutsko stoties, o Baikalo stotis yra 72 km nuo šio atskaitos taško, Sliudiankos-2 stotis yra 161 km.


Tunnel №18 (CBR).JPG|Senieji tuneliai
КБЖД. Мост.JPG|Arkinis tiltas
Excursion train of Circum-Baikal railway- ED9MK-0029 EMU under TEM2-6550 (31896327440).jpg|Ekskursijų traukinys
КБЖД. Туристический поезд на станции Половинный.jpg|Ekskursijų traukinys
Baikal Railway, Kirkirey railway tunnel, Russia.jpg|Tunelis
Кругобайкальская железная дорога. Тоннели.jpg|miniatiūra|Trasa Baikalo pakrantėje


## Šaltiniai

## Nuorodos

* Circum-Baikal railway. Handbook
Teofrastas

**Teofrastas** (, ~371–287 m. pr. m. e.) – senovės graikų filosofas, mokslininkas, priklausęs peripatetikų mokyklai.

Apie jo gyvenimą daugiausia žinoma iš Diogeno Laertiečio veikalo „Apie garsiųjų filosofų gyvenimą ir pažiūras“. Filosofas buvo kilęs iš Lesbo salos, vardu Tirtamas (). Teofrasto („dieviška iškalba“) vardą jam suteikęs Aristotelis. Kartu su Eudemu sistemizavo Aristotelio filosofiją.

Atkeliavęs į Atėnus, Teofrastas iš pradžių buvo Platono, po jo mirties – Aristotelio mokinys. Galimai lydėjo Aristotelį į Makedoniją, kur šis vyko mokyti Aleksandro Didžiojo. Vėliau Teofrastas tapo peripatetikų mokyklos vadovu (kai Aristotelis dėl antimakedoniškų nuotaikų buvo priverstas trauktis iš Atėnų, o paskiau mirė).

Teofrastas mokyklai vadovavęs 35 metus, parengęs virš 2000 mokinių (tarp jų – Arkesilajas).

Teofrastas plėtojo ir tikslino Aristotelio idėjas. Tyrė logiką, metafiziką, etiką, gramatiką, istoriją, fiziką, biologiją ir kitus mokslus. Teigė, kad erdvė substancialiai neegzistuoja, laikas atsiranda iš judėjimo. Neigė, kad ugnis yra viena iš keturių pagrindinių gamtos stichijų – ji nesavarankiška, turi vartoti kitus kūnus.

Dauguma filosofo darbų neišliko, tačiau išliko vienas pirmųjų botanikos traktatų „Augalų istorija“ () – jame sistemino, aprašė augaliją, sėklų dygimą, nustatė dirvos, klimato svarbą augalams; veikalai turėjo daug įtakos vidurinių amžių mokslininkams ir botanikos raidai. Veikale „Charakteriai“ () išskyrė asmenybės 30 psichologinių tipų.

## Šaltiniai
Eudemas

**Eudemas** arba **Eudemas Rodietis** () – IV a. pr. m. e. senovės graikų filosofas, matematikos istorikas.

Buvo Aristotelio mokinys ir priklausė peripatetikų mokyklai. Kartu su Teofrastu sistemizavo Aristotelio filosofiją. Jis redagavo Aristotelio vardu išleido „Eudemo etiką“ ().

Eudemas ypač akcentavo Dievo ir proto transcendentiškumą. Parašė aritmetikos, geometrijos, astronomijos traktatų. Tarp minimų jo veikalų yra „Astronomijos istorija“, „Aritmetikos istorija“, „Geometrijos istorija“ (paskelbti kaip Teofrasto „Gamtos mokslų doktrinos“).

## Šaltiniai
FC Utrecht (moterys)

**FC Utrecht** – Nyderlandų futbolo klubas iš Utrechto. Šis straipsnis apie moterų komandą.

## Istorija

2007 m. suburta moterų komanda. Nuo 2012–2013 m. sezono rungtyniavo BeNe League. Tris sezonus buvo vykdomas bendras Nyderlandų ir Belgijos lygos projektas. Stipriausios ekipos kovojo BeNe League.

Nuo 2015–2016 m. sezono Nyderlandų klubai vėl rungtyniavo moterų Eredivisie. FC Utrecht moterų komanda buvo išformuota dar 2014 m.

2022 m. vėl suburta moterų komanda. Nuo 2023–2024 m. sezono rungtyniavo moterų Eredivisie.

## Pasiekimai
; moterų Eredivisie 
*  **Antroji vieta (0):** 
*  **Trečia vieta (1):** 2007–2008 m.

## Sezonai
### nuo 2007–2008 m. sezono

### nuo 2012–2013 m. sezono

### nuo 2023–2024 m. sezono

Šaltiniai:

## Spalvinė gama

## Apranga
; Sportinės aprangos pokyčiai.
* Namuose žaidžia tradicine apranga. 

## Sudėtis
: Atnaujinta; 2024 m. gegužės 9 d.

## Taip pat skaitykite
* moterų Eredivisie 
* FC Utrecht (vyrai)

## Išnašos

## Nuorodos

* Oficiali klubo svetainė
* SOCCERWAY
* SOFASCORE
* FLASHSCORE
* Globalsportsarchive
Khalid (atlikėjas)

**Chalidas Donelis Robinsonas** (*Khalid Donnel Robinson*, g. 1998 m. vasario 12 d.) – amerikiečių atlikėjas ir dainų autorius iš El Paso. Karjerą pradėjo 2016 m., kartu su „RCA Records“ įrašų leiykla išleidus singlą „Location“. Debiutinis atlikėjo albumas „American Teen“ išleistas 2017 m. kovą ir pritraukė kritikų ir klausytojų pripažinimą, susilaukiant „Grammy“ nominacijos už geriausią „*urban*“ albumą bei JAV pardavus per keturis milijonus kopijų. 2024 m. duomenimis, atlikėjas yra išleidęs tris studijinius albumus, iš kurių naujausiasis, „Sincere“, išleistas 2024 m. rugpjūtį.

## Diskografija
**Studijiniai albumai**
* *American Teen* (2017)
* *[[Free Spirit]]* (2019)
* *Sincere* (2024)

## Išnašos

## Nuorodos
* 
*
Free Spirit

**Free Spirit** – antrasis studijinis amerikiečių atlikėjo Khalid studijinis albumas, išleistas 2019 m. balandžio 5 d. Jam pristatyti išleisti du singlai: „Talk“ ir „Right Back“. Taip pat kartu su albumu išleistas ir to paties pavadinimo trumpametražis filmas.

Nepaisant vidutiniškų kritikų atsiliepimų, albumas buvo komerciškai sėkmingas visame pasaulyje. Per pirmąją savaitę JAV parduota per 202 tūkstančiai kopijų ir jis debiutavo pirmojoje „Billboard 200“ reitingo vietoje, tampant pirmuoju atlikėjo įrašu, pasiekusiu šią viršūnę. 2021 m. balandžio mėnesio duomenimis, JAV parduota per du milijonai įrašo kopijų ir jis tapęs dukart platininiu. „Free Spirit“ taip pat pasiekė aukštas daugelio kitų šalių reitingų vietas, tarp jų – ir antrąsias Jungtinėje Karalystėje ir Lietuvoje.

2020 m. vykusiuose „Grammy“ apdovanojimuose daina „Talk“ nominuota metų įrašo kategorijoje.

## Dainų sąrašas

## Išnašos
Klinomachas

**Klinomachas** (; IV a. pr. m. e.) – senovės graikų filosofas iš Turijų, Didžiosios Graikijos, Megaros mokyklos atstovas. Pasak Diogeno Laertiečio, pirmasis parašė traktatų apie pamatinius dialektikos principus, minimas kaip dialektinės mokyklos pradininkas.

Sudoje minima, kad buvo Euklido Megariečio mokinys, o pats mokė Brisoną Achajietį, Pirono mokytoją. Iš to sprendžiama, kad gyveno IV a. pradžioje.

## Išnašos
Death Race for Love

**Death Race for Love** – antrasis amerikiečių reperio Juice Wrld studijinis albumas, išleistas 2019 m. kovo 8 d. Jam pristatyti išleisti trys singlai: „Robbery“, „Hear Me Calling“ ir „Bandit“, o dainas kartu atlieka tokie atlikėjai, kaip Brent Faiyaz, Rvssian IR Young Thug.

Albumas susilaukė daugiausia teigiamų kritikų įvertinimų ir buvo komerciškai sėkmingas visame pasaulyje. Per pirmąją savaitę JAV parduota per 165 tūkstančiai kopijų ir jis debiutavo pirmojoje „Billboard 200“ reitingo vietoje, tampant pirmuoju atlikėjo įrašu, pasiekusiu šią viršūnę. 2021 m. spalio mėnesio duomenimis, JAV parduota per du milijonai įrašo kopijų ir jis tapęs dukart platininiu. „Death Race for Love“ taip pat pasiekė aukštas daugelio kitų šalių reitingų vietas, tarp jų – ir trečiąją Lietuvoje bei dvyliktąją Jungtinėje Karalystėje.

## Dainų sąrašas

## Kūrybinė grupė
* Max Lord – įrašymas 
* Jaycen Joshua – garso suvedimas 
* Manny Marroquin – garso suvedimas 
* Lil Bibby – garso suvedimas 
* Jacob Richards – garso suvedimo pagalba 
* Rashawn McLean – garso suvedimo pagalba 
* Mike Seaberg – garso suvedimo pagalba 
* Colin Leonard – garso dizainas 

## Išnašos
Lions Gibraltar FC (moterys)

**Lions Gibraltar Football Cblub** – Gibraltaro futbolo klubas. Rungtyniavo Gibraltaro moterų futbolo lygoje. 

## Istorija
Klubo ištakos siekia 1966 m. Pirmosios užuominos apie moterų komandą siekia 1999 m., tačiau netrukus ekipa buvo išformuota. 

2007 m. po susijungimo su „Tunnel Tigers“, rungtyniavo moterų futbolo lygoje kaip **Lions Tunnel Tigers**. Sezonas nenusisekė, ekipa liko paskutinėje vietoje ir pasitraukė iš čempionato.

2010 m. sugrįžo kaip nepriklausomas subjektas, tačiau ir vėl užėmė žemiausią vietą lygoje. Tarp keturių dalyvių su dviem iškovotais taškais liko paskutinės.

2013 m. vėl suburta komanda, rungtyniavusi moterų futbolo lygoje. 2013–2014 ir 2014–2015 m. tapo šalies čempionėmis. Vėlesniais metais, atsiradus „Lincoln Red Imps“ komandai, „Lions“ trumpalaikis dominavimas baigėsi, kol Linkolno komanda 2020 m. buvo išformuota.

2020–2021, 2021–2022, 2022–2023, 2023–2024, 2024–2025 m. **„Lions Gibraltar“** klubo merginos tapo čempionėmis.

## Pasiekimai
;Gibraltar Women's Football League
* **Čempionės (7):** 2013–2014, 2014–2015, 2020–2021, 2021–2022, 2022–2023, 2023–2024, 2024–2025 m.
*  **Antroji vieta (4):** 2016–2017, 2017–2018, 2018–2019, 2020 m.
;Women's Rock Cup
*  **Nugalėtojos (3):** 2019, 2021–2022, 2022–2023 m.
*  **Finalininkės (3):** 2015, 2016, 2017 m.

## Sezonai

## Spalvinė gama

## Apranga
;Sportinių aprangų gamos pokyčiai:
* Namuose žaidžia tradicine apranga;
 

## Taip pat skaitykite
* Lions Gibraltar FC – **„Lions Gibraltar“ klubo** vyrų komanda;

## Išnašos

## Nuorodos
* Oficiali klubo svetainė 
* Facebook paskyra
* Globalsportsarchive
Bad Habits

**Bad Habits** – antrasis kanadiečių reperio Nav studijinis albumas, išleistas 2019 m. kovo 22 d. Jam pristatyti išleisti trys singlai: „Know Me“, „Price on My Head“ ir „Tap“, o dainas kartu atlieka tokie atlikėjai, kaip The Weeknd, Meek Mill ir Young Thug.

Nepaisant vidutiniškų kritikų įvertinimų, albumas buvo komerciškai sėkmingas visame pasaulyje. Per pirmąją savaitę JAV parduota per 82 tūkstančiai kopijų ir jis debiutavo pirmojoje „Billboard 200“ reitingo vietoje, tampant pirmuoju atlikėjo įrašu, pasiekusiu šią viršūnę. 2020 m. gegužės mėnesio duomenimis, JAV parduota per pusę milijono įrašo kopijų ir jis tapęs auksiniu. „Bad Habits“ taip pat pasiekė aukštas daugelio kitų šalių reitingų vietas, tarp jų – ir 26–ąją Jungtinėje Karalystėje bei 64–ąją Lietuvoje.

## Dainų sąrašas

## Kūrybinė grupė
**Muzikantai**
* WondaGurl – klavišiniai , elektronikos programavimas 
* Money Musik – klavišiniai (3, 5, 7–9, 11–15, 21–24), elektronikos programavimas (3, 5, 7–9, 11–15, 21–24)
* London on da Track – klavišiniai , elektronikos programavimas 
* Mixx – klavišiniai , elektronikos programavimas 
* Pro Logic – elektronikos programavimas 
* Austin Powerz – elektronikos programavimas 
* Wheezy – elektronikos programavimas 
* Frost -klavišiniai (5, 7, 11, 14, 21, 23-24) elektronikos programavimas (5, 7, 11, 14, 21, 23-24)
* Mike Michael – klavišiniai 

**Techninis personalas**
* Pro Logic – garso suvedimas , garso inžinerija 
* Trouble Trouble – garso inžinerija 
* Shin Kamiyama – garso inžinerija 
* AlexOnWeed – garso inžinerija 
* Ethan Stevens – garso inžinerija 
* Mixx – garso inžinerija 
* Chemist – garso inžinerija 
* Chris Athens – mastering 

## Išnašos
Krasnoslobodskas (Mordovija)

**Krasnoslobodskas** (, ) – miestas Rusijoje, Mordovijoje, Mokšos kairiajame krante, 94 km į šiaurės vakarus nuo Saransko; rajono centras. Keliai į Saranską, Arzamasą, Zubovo Polianą. Metalo apdirbimo, siuvimo, elektronikos, maisto pramonė. Veikia krašto muziejus. Yra XVIII–XIX a. architektūros paminklų – buvęs moterų vienuolynas, dvasinė mokykla, Švč. Trejybės cerkvė (dabar siuvimo fabrikas), pirklių namai, miesto parkas.

## Istorija
XVI–XVII a. būta Krasnaja Slobodos tvirtovės. 1708 m. gyvenvietė minima kaip miestas. Nuo 1780 m. vadinamas Krasnoslobodsku, tuo metu buvo svarbus prekybinis, religinis centras. Tapo apskrities centru Penzos gubernijoje.

## Šaltiniai
Krasnoslobodskas

**Krasnoslobodskas** reiškia šiuos miestus Rusijoje:
* Krasnoslobodskas – Mordovijoje;
* Krasnoslobodskas – Volgogrado srityje.
Anora

**Anora** () – 2024 m. amerikiečių komedinė drama, kurią režisavo Sean Baker. Pagrindinį vaidmenį atlieka Mikey Madison.

Filmas laimėjo „Auksinę palmės šakelę“ 77-ajame Kanų kino festivalyje, kur 2024 m. gegužės 21 d. įvyko jo pasaulinė premjera. Sulaukė plataus kritikų pripažinimo. 97-uosiuose „Oskarų“ apdovanojimuose „Anora“ pelnė penkis apdovanojimus: už geriausią filmą, geriausią aktorę (Madison), geriausią originalų scenarijų, geriausią montažą ir geriausią režisūrą. 82-uosiuose „Auksinių gaublių“ apdovanojimuose sulaukė penkių nominacijų, Kritikų pasirinkimo apdovanojimuose – septynių (įskaitant geriausio filmo kategoriją), Britų akademijos apdovanojimuose – septynių (įskaitant geriausio filmo kategoriją).

## Siužetas
Jauna striptizo šokėja iš Bruklino išteka už rusų oligarcho sūnaus. Jos santuokai iškyla grėsmė, kai vyro tėvai atvyksta į Niujorką, kad priverstų ją nutraukti santuoką.

## Vaidmenys

: *Aktorius – veikėjas*

* Mikey Madison – *Anora / Ani*
* Markas Eidelšteinas – *Ivan*
* Jurijus Borisovas – *Igor*
* Karren Karagulian – *Toros*
* Vache Tovmasyan – *Garnick*
* Ivy Wolk – *Crystal*
* Aleksejus Serebriakovas – *Nikolajus Zacharovas*
* Darija Jekamasova – *Galina Zacharova*
* Lindsey Normington – *Diamond*
* Luna Sofía Miranda – *Lulu*
* Alena Gurevič – *Klara*

## Filmo gamyba
Pagrindiniai filmavimo darbai vyko 2023 m. pradžioje Brukline. Kai kurios scenos taip pat nufilmuotos Las Vegase.

Filmo kinematografiją įkvėpė 1970-ųjų kriminalinės dramos, kurių veiksmas vyksta Niujorke, įskaitant „Prancūzų ryšininką“ ir „Metro užgrobimą 123“. Režisierius Sean Baker buvo atsakingas už aktorių atranką.

## Apdovanojimai

## Nuorodos
* 
* 
* 
## Išnašos
Krasnouralskas

**Krasnouralskas** () – miestas Rusijoje, Sverdlovsko srityje, 40 km į šiaurę nuo Žemutinio Tagilo, rytinėse Uralo kalnų pašlaitėse, prie Kušaikos upelio. Miesto apygardos centras. Plento ir geležinkelio atšaka iš Aukštutinės Turos. Veikia stambus vario metalurgijos kombinatas „Sviatogor“. Yra cerkvė, karo memorialas, dveji kultūros namai.

## Istorija
Gyvenvietė (pradžioje vadinta Uralmedstrojumi) pradėjo steigtis 1925 m., prasidėjus vario rūdos gavybai ir metalurgijos kombinato statybai. Nuo 1931 m. – miesto tipo gyvenvietė, nuo 1932 m. – Krasnouralsko miestas.

TSRS laikais taip pat veikė chemijos, siuvimo fabrikai.

## Šaltiniai
Krasnousolskis

**Krasnousolskis** (, ) – kurortinė gyvenvietė Rusijoje, Baškirijoje, 40 km į šiaurės rytus nuo Sterlitamako, Uralo kalnų vakarinėse pašlaitėse, prie Usolkos upės. Gafurio rajono centras. Trykšta mineralinės sieros vandenilio, radono ir kt. versmės, yra gydomųjų sapropelių. Yra balneologinė gydykla, vaikų sanatorijos, Tabynsko Švč. Dievo Motinos vienuolynas (faktiškai kitoje, „Kurorto“ gyvenvietėje).

2002 m. 37,2 % Krasnousolskio gyventojų buvo rusai, 34,1 % – baškirai.

## Istorija
Gyvenvietė įkurta 1752 m. prie vario metalurgijos gamyklos. 1893 m. pertvarkyta į stiklo fabriką. 1928–2002 m. Krasnousolskis turėjo miesto tipo gyvenvietės statusą.


Санаторий Красноусольский - panoramio.jpg|Krasnousolskio sanatorija (Kurorto gyvenvietėje)
Богородице-Табынский женский монастырь.JPG|Moterų vienuolynas (Kurorto gyvenvietėje)
Курорт Красноусольский.JPG|Krasnousolskio kurortas (Kurorto gyvenvietė) prie Usolkos upės


## Šaltiniai
Krasnoufimskas

**Krasnoufimskas** () – miestas Rusijoje, Sverdlovsko srityje, 170 km į vakarus nuo Jekaterinburgo, abipus Ufos upės. Miesto apygardos centras. Stotis prie Transsibiro geležinkelio, praeina plentas Ačitas–Mesjagutovas. Maisto, medienos apdirbimo, statybinių medžiagų pramonė. Yra krašto muziejus.

## Istorija
1736 m. Ufos pakrantėje pastatyta Krasnoufimsko tvirtovė, skirta apginti rusų gamyklas Urale nuo baškirų antpuolių. 1781 m. suteiktas miesto statusas. XIX a. plėtota miškų pramonė, javų auginimas.

## Šaltiniai
Krasnoslobodskas (Volgogradas)

**Krasnoslobodskas** () – miestas Rusijoje, Volgogrado srityje, Volgos kairiajame krante, priešais Volgogradą. Su šiuo miestu jungia Volgogrado tiltas. Tai vienintelis miestas, įsikūręs Volgos–Achtubos tarpupyje. Veikia krašto muziejus, N. Vavilovo augalininkystės instituto bandymų stotis.

## Istorija

1870 m. įkurtas Bukatino viensėdis. 1923 m. pervadintas į Krasnaja Slobodą. Nuo 1938 m. – miesto tipo gyvenvietė, nuo 1955 m. – miestas (pervadintas Krasnoslobodsku).

TSRS laikais veikė laivų statybos ir remonto gamykla. Iki atidarant Volgogrado tiltą 2009 m., susisiekimas tarp Krasnoslobodsko ir Volgogrado vykdytas keltais.

## Šaltiniai
Gibraltaro futbolas 2024–2025 m.

**[[Gibraltaro futbolas]] 2024–2025 m.**
*  prasidėjo 2024 m. rugpjūčio 16 d., baigėsi 2025 m. gegužės 4 d.
* s turnyras prasidėjo 2025 m. vasario 1 d., finalas įvyko kovo 29 d.

## Nacionalinė lyga

|-
| 1-oji || 2024–2025 m. Gibraltaro futbolo lyga || LRI Gibraltar || Saint Josephs Gibraltar || Europa Gibraltar || 11 ||  
|}

Gibraltaro futbolo lyga – vienintelė šalies futbolo lyga, joje varžėsi 11 komandų. Po reguliariojo sezono pirmos 6 komandos atskirai kovojo dėl čempionų titulo. Nugalėjo Lincoln Red Imps FC klubas, pranokęs „Saint Josephs“ ekipą pagal tarpusavio rungtynių pranašumą. Galutinė rikiuotė:

|}

## Taurės

|-
| 2024–2025 m. Gibraltaro futbolo taurė || Magpies Gibraltar || Lions Gibraltar || 3–1 || 12 ||  
|-
| 2024 m. Gibraltaro futbolo supertaurė || Saint Josephs Gibraltar || LRI Gibraltar || 1-1 (baud. 4-3) || 2 ||  
|}

### Nacionalinė taurė

Gibraltaro futbolo taurė (*Rock Cup*) – pagrindinis futbolo taurės turnyras šalyje. Taurę 2-ąjį kartą laimėjo Magpies Gibraltar komanda. Lemiamos dvikovos:

----

----
----

### Supertaurė

Sezono pradžioje dėl trofėjaus kovojo 2024 m. Gibraltaro čempionas ir taurės laimėtojas LRI Gibraltar su vicečempionu Saint Josephs Gibraltar. Pastarasis laimėjo 11 m baudinių serijoje ir iškovojo titulą.

## Šaltiniai

## Nuorodos
* Gibraltar 2024/25 (Rsssf.org)
* Gibraltar 2021-30 (Claudionicoletti.eu)
Asta Pakarklytė

**Asta Pakarklytė** (g. 1982 m. Vilniuje) – muzikologė, Lietuvos kultūros tarybos pirmininkė.

## Biografija
2003 m. baigė Vilniaus konservatorijos Fortepijono skyrių. Tais pačiais metais įstojusi į Lietuvos muzikos ir teatro akademiją, studijavo muzikologiją.

2006 m. pavasario semestre pagal „Erasmus" programą studijavo Helsinkio universiteto Menų fakultete. Už aktyvią muzikologinę veiklą ir pavyzdingą mokymąsi 2006–2007 m. tapo pirmąja Adeodato Tauragio stipendininke. 2007 m. įgijo bakalauro, o 2009 m. – magistro laipsnius.

2007–2010 m. būdama Lietuvos nacionalinės filharmonijos Visuomenės informavimo skyriaus muzikos redaktorė parengė daugiau nei 300 įvairaus žanro informacinių leidinių bei tekstų. 2009–2010 m. dirbo kultūros ir meno mėnesinio žurnalo „Kultūros barai" muzikos skilties redaktore.

2010–2011 m. dirbo Lietuvos kultūros tyrimų instituto moksliniame projekte „Gilles’io Deleuze’o filosofija šiuolaikinio meno ir politikos kontekste".

2011 m. tapo I vietos laureate šiuolaikinės operos festivalio NOA („Naujosios operos akcija") organizuotame jaunosios kartos kritikų konkurse „Kokybiškos recenzijos versijos".

2009–2014 m. su pertraukomis studijavo Lietuvos kultūros tyrimų instituto filosofijos doktorantūroje, tačiau studijų nebaigė.

2014–2021 m. A. Pakarklytė vadovavo Lietuvos muzikos informacijos centrui.

## Išnašos
Krasnojarsko tvenkinys

**Krasnojarsko tvenkinys** () – tvenkinys Rusijoje, Krasnojarsko krašte, 40 km į pietvakarius nuo Krasnojarsko. Sudarytas 1967–1970 m., užtvenkus Jenisiejaus upę ties Divnogorsku. Ilgis 388 km (tęsiasi iki pat Abakano), plotis iki 15 km. Aplink iškilę Sajanų kalnai.

Metinis vandens lygio svyravimo amplitudė iki 18 m. Dalis šalia užtvankos kanjono formos, arčiau aukštupio išplatėja iki 10–15 km. Užtvankos ilgis 1175 m, aukštis 124 m, Krasnojarsko hidroelektrinės galia 6000 MW.

Tvenkinys naudojamas laivybai, žvejybai. Didelių gyvenviečių prie tvenkinio nėra (didesnės – Ust Abakanas, Krasnoturanskas, Novosiolovas).


Вечерний час (209670661).jpeg|Tvenkinys vakare
Красноярское водохранилище в районе Новосёлово.jpg|Novosiolovo rajone
Кран для гидротехнического строительства.jpg|Užtvanka
Оползневые склоны на Красноярском водохранилище.jpg|Skardingos pakrantės


## Šaltiniai